ນັກການທູດສະຫະລັດ ແລະເກົາຫຼີໃຕ້ ໂອ້ລົມກັນ ເລື້ອງໂຄງການ ນີວເຄລຍ ເກົາຫຼີເໜືອ
ຮອງລັດຖະມົນຕີ ການຕ່າງປະເທດ ສະຫະລັດ ກ່າວວ່າ ເປັນສິ່ງສຳຄັນ ທີ່ຈະຕ້ອງຮັກສາ ການລົງໂທດຕ່າງໆ ຕໍ່ເກົາຫຼີເໜືອຕໍ່ໄປ.
ນັກການທູດຂັ້ນສູງອັນດັບສອງ ຈາກສະຫະລັດແລະເກົາຫຼີໃຕ້ ໄດ້ພົບປະກັນທີ່ນະຄອນຫຼວງໂຊລ ໃນວັນຈັນມື້ນີ້ ເພື່ອໂອ້ລົມ ສົນທະນາກັນເລື້ອງຕ່າງໆລະຫວ່າງສອງຝ່າຍ ແລະເລື້ອງໂຄງ ການນີວເຄລຍ ແລະລູກສອນໄຟຂອງເກົາຫຼີເໜືອ ທ່ານ Tony Blinken ຮອງລັດຖະມົນຕີການຕ່າງປະເທດສະຫະ ລັດ ກຳລັງຢ້ຽມຢາມນະຄອນຫຼວງໂຊລ ເປັນເວລາ 3 ມື້ ຊຶ່ງເປັນ ບ່ອນຢຸດແວ່ແຫ່ງທຳອິດຂອງທ່ານ ໃນການເຄື່ອນໄຫວຢ້ຽມຢາມ ເອເຊຍ ຊຶ່ງຈະພາທ່ານໄປຍັງປະເທດຈີນ ແລະຍີ່ປຸ່ນ ນຳ ຫຼັງຈາກພົບປະກັນໃນວັນຈັນມື້ນີ້ ກັບທ່ານ Cho Tai-yong ຮອງ ລັດຖະມົນຕີຕ່າງປະເທດເກົາຫຼີໃຕ້ ທ່ານ Blinken ກ່າວວ່າ ມັນສຳຄັນທີ່ຈະຕ້ອງຮັກສາການລົງໂທດຕ່າງໆຕໍ່ເກົາຫຼີເໜືອນັ້ນໄວ້ ຈົນກວ່າເວລາໃດພຽງຢ້າງສະແດງໃຫ້ເຫັນວ່າ ຕົນເອົາຈິງເອົາຈັງກ່ຽວກັບການຢາກຮື້ຟື້ນການເຈລະຈາ 6 ພັກຝ່າຍ ເລື້ອງການປອດນີວ ເຄລຍຂອງຕົນນັ້ນຄືນ ທ່ານ Tony Blinken ກ່າວຕື່ມວ່າ